TEGH คว้า 2 รางวัลงาน “Eco Innovation Forum 2022”
TEGH ปลื้ม 2 บริษัท EQR-TEBP คว้ารางวัลโรงงานอุตสาหกรรมเชิงนิเวศ งาน “Eco Innovation Forum 2022” ตอกย้ำความเป็นผู้นำการดำเนินธุรกิจควบคู่ดูแลสังคม สิ่งแวดล้อมอย่างสมดุล ตามแนวทาง ESG
TEGH ปลื้ม 2 บริษัท EQR-TEBP คว้ารางวัลโรงงานอุตสาหกรรมเชิงนิเวศ งาน “Eco Innovation Forum 2022” ตอกย้ำความเป็นผู้นำการดำเนินธุรกิจควบคู่ดูแลสังคม สิ่งแวดล้อมอย่างสมดุล ตามแนวทาง ESG
3 ต.ค. 2565

บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH เปิดเผยว่า 2 บริษัทในเครือ ได้แก่ บริษัท อี.คิว.รับเบอร์ จำกัด (EQR) และ บริษัท ไทยอีสเทิร์น ไบโอ พาวเวอร์ จำกัด (TEBP) ได้รับรางวัลโรงงานอุตสาหกรรมเชิงนิเวศ (Eco Factory) ในงาน Eco Innovation Forum 2022″ โดยได้รับเกียรติจาก นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม เป็นผู้มอบรางวัล
สำหรับรางวัลนี้ตอกย้ำความเป็นผู้นำด้านอุตสาหกรรมเกษตรชีวภาพเพื่อความยั่งยืน ที่ดำเนินธุรกิจควบคู่กับการดูแลสังคม สิ่งแวดล้อมอย่างสมดุลด้วยหลักธรรมาภิบาล ตามแนวทาง ESG และเป้าหมายการพัฒนาที่ยั่งยืนแห่งสหประชาชาติ (UN Sustainable Development Goals หรือ SDGs) มาอย่างต่อเนื่อง
ทั้งนี้บริษัทฯ มุ่งเน้นการใช้พลังงานทดแทนประเภทพลังงานชีวภาพ หมุนเวียนใช้ทรัพยากรอย่างคุ้มค่า และนำวัสดุเหลือใช้ต่างๆกลับมาใช้ประโยชน์ให้มากที่สุด ซึ่งงานดังกล่าวจัดขึ้น ณ ศูนย์นิทรรศการและการประชุมไบเทค กรุงเทพมหานคร โดย การนิคมอุตสาหกรรมแห่งประเทศไทย กระทรวงอุตสาหกรรมร่วมกับ สถาบันน้ำและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย เมื่อเร็วๆนี้